text: "Certes," dist Raisons, "bien le croi. 
   Aussi a il ouvré par moi 
   Et par Avis, mon conpaignon, 
   Qui ainc ne li fist se bien non. 
   Nous li avons valu souvent ; 
   Aussi avons nous mainte gent. 
   Vous estes souvent trop hastiex. 
   Aussi vraiement, m'aït Diex, 
   K'ainc à faire ne li loai 
   PageV02P167
   Outrage, ne jà ne ferai. 
   Ce k'à Chastel Noble revint 
   Et qu'il la baisa, ce avint 
   Par moi, une moult grant pitié 
   K' avoir n'el peüst esveillié 
   Si coiement que d'un baisier; 
   Car de noise n'avoit mestier 
   Adont, ains li ert moult contraire. 
   Pour ce m'acordai à ce faire. 
   N encore pas de li n'estoit 
   Saisis si qu'il est orendroit. 
   Et, puis que il en est saisis, 
   En son cuer doit penser tous dis 
   Conmept Amours très loiaument 
   Soit servie amoreusement ; 
   Car qui loiaument sert Amours
   Il doit garder l'onnour tous jours 
   De cele cui il amera, 
   Ou envers Amours faussera ; 
   Car Amours veut estre menée 
   Par Loyauté et gouvernée. 
   Je ne di pas que, s'ele estoit 
   Esveillie, et il li prioit 
   D'un baisier amoreus loial, 
   Eschieu de folie et de mal, 
   Plain de voloir et de desir 
   De loiaument Amours servir 
   Que cis baisiers ne me pleüst, 
   S'il avenist que ainsi fust."
  